CELEX: 32015R0562
Language: bg
Date: 2015-04-08 00:00:00
Title: Регламент (ЕС) 2015/562 на Комисията от 8 април 2015 година за изменение на Регламент (ЕС) № 347/2012 за прилагане на Регламент (ЕО) № 661/2009 на Европейския парламент и на Съвета по отношение на изискванията за одобрение на типа за някои категории моторни превозни средства относно усъвършенствани системи за аварийно спиране

9.4.2015   
            
            
               BG
            
            
               Официален вестник на Европейския съюз
            
            
               L 93/35
            
         РЕГЛАМЕНТ (ЕС) 2015/562 НА КОМИСИЯТА
   от 8 април 2015 година
   за изменение на Регламент (ЕС) № 347/2012 за прилагане на Регламент (ЕО) № 661/2009 на Европейския парламент и на Съвета по отношение на изискванията за одобрение на типа за някои категории моторни превозни средства относно усъвършенствани системи за аварийно спиране
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (1), и по-специално член 14, параграф 1, буква а) от него,
   като има предвид, че:
   
               (1)
            
            
               Регламент (ЕО) № 661/2009 е отделен регламент за целите на процедурата по одобряване на типа, предвидена от Директива 2007/46/ЕО на Европейския парламент и на Съвета (2).
            
         
               (2)
            
            
               С Регламент (ЕО) № 661/2009 се определят основни изисквания за одобряването на типа на превозни средства от категории M2, M3, N2 и N3 по отношение на монтирането на усъвършенствани системи за аварийно спиране (AEBS). Необходимо е да бъдат определени конкретните процедури, изпитвания и изисквания за това одобряване на типа.
            
         
               (3)
            
            
               С Регламент (ЕО) № 661/2009 се определя общо задължение за оборудване на превозните средства от категории M2, M3, N2 и N3 с AEBS.
            
         
               (4)
            
            
               С Регламент (ЕС) № 347/2012 (3) на Комисията се определят специфичните процедури, изпитвания и изисквания за одобряване на типа на моторни превозни средства по отношение на AEBS и се предвижда прилагането на тези изисквания на два етапа. Като част от първия етап някои нови типове превозни средства трябваше да бъдат подложени, считано от 1 ноември 2013 г., на 1-о ниво на одобрение. Като част от втория етап за посочените типове превозни средства, заедно с някои други типове превозни средства, които не са били предмет на 1-о ниво на одобрение, ще се изисква да получат 2-о ниво на одобрение, което ще наложи постигането на съответствие с допълнителни и по-разширени изисквания. В Регламент (ЕС) № 347/2012 освен това беше предвидено 2-о ниво на одобрение да се прилага от 1 ноември 2016 г. за новите типове превозни средства.
            
         
               (5)
            
            
               Графикът за прилагането на 2-о ниво на одобрение беше определен, за да се гарантира, че ще има достатъчен подготвителен период за натрупване на повече опит със системите AEBS, и за да се даде възможност за по-следващи технически разработки в тази област. Освен това времевата рамка имаше за цел да позволи на Комисията да вземе предвид международните хармонизирани изисквания по отношение на експлоатационните характеристики и изпитванията, които Икономическата комисия за Европа на ООН (ИКЕ на ООН) трябваше да приеме по отношение на типовете превозни средства от категориите, обхванати от Правило № 131 на ООН, във връзка с AEBS.
            
         
               (6)
            
            
               Поради това беше предвидено не по-късно от две години преди датата на въвеждане на 2-то ниво на одобрение Комисията да приеме критериите за изпитване на системите за предупреждение и задействане на спирачките за типовете превозни средства от категория M2 и категория N2 с брутна маса, по-малка или равна на 8 тона, като вземе предвид последващите промени на равнище ИКЕ на ООН във връзка с този въпрос.
            
         
               (7)
            
            
               ИКЕ на ООН е посочила стойността на скоростта на целта, приложима за сценария с подвижна цел от 2-о ниво на одобрение за изпитването на типове превозни средства от категория М2 и от категория N2 с максимална маса, която не надвишава 8 тона. Стойностите на скоростта на целта са определени умерено, така че да се даде възможност за натрупване на повече опит със системи AEBS и за по-следващи технически разработки в тази област за съответните типове превозни средства.
            
         
               (8)
            
            
               Мерките, предвидени в настоящия регламент, са в съответствие със становището на Техническия комитет по моторните превозни средства,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕС) № 347/2012 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 април 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 200, 31.7.2009 г., стр. 1.
   
      (2)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамковата директива) (ОВ L 263, 9.10.2007 г., стр. 1).
   
      (3)  Регламент (ЕС) № 347/2012 на Комисията от 16 април 2012 г. за прилагане на Регламент (ЕО) № 661/2009 на Европейския парламент и на Съвета по отношение на изискванията за одобрение на типа за някои категории моторни превозни средства относно усъвършенствани системи за аварийно спиране (ОВ L 109, 21.4.2012 г., стр. 1).
   
      ПРИЛОЖЕНИЕ
      Приложение II към Регламент (ЕС) № 347/2012 се изменя, както следва:
      
                  1)
               
               
                  Точка 2.4.2.1 се заменя със следното:
                  
                              „2.4.2.1.
                           
                           
                              
                                          а)
                                       
                                       
                                          За 1-о ниво на одобрение: подава се поне един предупредителен сигнал чрез допир или акустичен предупредителен сигнал не по-късно от момента, посочен в колона Б от таблицата в допълнение 1.
                                       
                                    
                                          б)
                                       
                                       
                                          За 2-о ниво на одобрение: подава се поне един предупредителен сигнал не по-късно от момента, посочен в колона Б от таблицата в допълнение 2, както следва:
                                          
                                                      —
                                                   
                                                   
                                                      за превозни средства от категориите, посочени в ред 1 на таблицата от допълнение 2: предупреждението трябва да е чрез допир или акустичен сигнал и
                                                   
                                                
                                                      —
                                                   
                                                   
                                                      за превозни средства от категориите, посочени в ред 2 на таблицата от допълнение 2: предупреждението трябва да е чрез допир, акустичен или светлинен сигнал.“
                                                   
                                                
                                    
                        
            
                  2)
               
               
                  Точка 2.4.2.2 се заменя със следното:
                  
                              „2.4.2.2.
                           
                           
                              Подават се поне два предупредителни сигнала не по-късно от момента, посочен във:
                              
                                           
                                       
                                       
                                          за 1-о ниво на одобрение: колона В от таблицата в допълнение 1
                                       
                                    
                                           
                                       
                                       
                                          за 2-о ниво на одобрение: колона В от таблицата в допълнение 2.“
                                       
                                    
                        
            
                  3)
               
               
                  Последното изречение в точки 2.5.2.1 и 2.5.2.2 се заличава.
               
            
                  4)
               
               
                  Допълнение 2 се заменя със следното:
                  
                     „Допълнение 2
                     
                        Второ ниво на одобрение: изисквания за изпитване на системите за предупреждение и задействане — стойности за одобрение/неодобрение
                     
                     
                                 Ред
                              
                              
                                 А
                              
                              
                                 Б
                              
                              
                                 В
                              
                              
                                 Г
                              
                              
                                 Д
                              
                              
                                 Е
                              
                              
                                 Ж
                              
                              
                                 З
                              
                           
                                 0
                              
                              
                                 Категория на превозното средство
                              
                              
                                 Неподвижна цел
                              
                              
                                 Подвижна цел
                              
                           
                                 Момент на подаване на предупредителните сигнали
                              
                              
                                 Намаление на скоростта на изпитваното превозно средство
                              
                              
                                 Момент на подаване на предупредителните сигнали
                              
                              
                                 Намаление на скоростта на изпитваното превозно средство
                              
                              
                                 Скорост на целта
                              
                           
                                 Най-малко 1 сигнал
                              
                              
                                 Най-малко 2 сигнала
                              
                              
                                 Най-малко 1 сигнал
                              
                              
                                 Най-малко 2 сигнала
                              
                           
                                 (вж. точка 2.4.2.1)
                              
                              
                                 (вж. точка 2.4.2.2)
                              
                              
                                 (вж. точка 2.4.5)
                              
                              
                                 (вж. точка 2.5.2.1)
                              
                              
                                 (вж. точка 2.5.2.2)
                              
                              
                                 (вж. точка 2.5.3)
                              
                              
                                 (вж. точка 2.5.1)
                              
                           
                                 1
                              
                              
                                 M3
                                     (1),
                                 N3 и N2 > 8t
                              
                              
                                 Не по-късно от 1,4 s преди началото на етапа на аварийно спиране
                              
                              
                                 Не по-късно от 0,8 s преди началото на етапа на аварийно спиране
                              
                              
                                 Не по-малко от 20 km/h
                              
                              
                                 Не по-късно от 1,4 s преди началото на етапа на аварийно спиране
                              
                              
                                 Не по-късно от 0,8 s преди началото на етапа на аварийно спиране
                              
                              
                                 Изпитваното превозно средство не трябва да се сблъсква с подвижната цел
                              
                              
                                 12 ± 2 km/h
                              
                           
                                 2
                              
                              
                                 N2 ≤ 8t (2)
                                     (4)
                                 
                                 и
                                 M2
                                     (2)
                                     (4)
                                 
                              
                              
                                 Не по-късно от 0,8 s преди началото на етапа на аварийно спиране
                              
                              
                                 Преди началото на етапа на аварийно спиране (3)
                                 
                              
                              
                                 Не по-малко от 10 km/h
                              
                              
                                 Не по-късно от 0,8 s преди началото на етапа на аварийно спиране
                              
                              
                                 Преди началото на етапа на аварийно спиране (3)
                                 
                              
                              
                                 Изпитваното превозно средство не се сблъсква с подвижната цел
                              
                              
                                 67 ± 2 km/h (5)
                                 
                              
                           
               
            
         (1)  За превозни средства от категория M3 с хидравлична спирачна уредба се прилагат изискванията от ред 2.
      
         (2)  За превозни средства с пневматична спирачна уредба се прилагат изискванията от ред 1.
      
         (3)  Стойностите трябва да се посочат от производителя на превозното средство по време на одобряването на типа (вж приложение I, част 2, добавка, точка 4.4).
      
         (4)  Производителите на превозни средства от категориите, посочени в ред 2, могат да изберат да получат одобрение на типа на превозното средство в съответствие със стойностите от ред 1; в този случай трябва да бъде доказано съответствие с всички стойности, посочени в ред 1.
      
         (5)  Стойностите за скоростта на целта в клетка З2 се преразглеждат преди 1 ноември 2021 г.“